**SPRENDIMAS**

**dėl Rokiškio rajono savivaldybei nuosavybės teise priklausančio NEKILNOJAMOJO turto valdymo STRATEGIJOS patvirtinimo**

2020 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, atsižvelgdama į Rokiškio rajono savivaldybės kontrolės ir audito tarnybos veiklos audito 2020 m. balandžio 14 d. ataskaitoje Nr. KAĮ-2 „Rokiškio rajono savivaldybės nekilnojamojo turto valdymas“ pateiktas rekomendacijas, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės nekilnojamojo turto valdymo 2021–2025 metų strategiją (pridedama).

2. Paskelbti šį sprendimą Teisės aktų registre ir Rokiškio rajono savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

PATVIRTINTA

Rokiškio rajono savivaldybės tarybos

2020 m. gruodžio 3 d. sprendimu Nr. TS-

**ROKIŠKIO RAJONO SAVIVALDYBĖS NEKILNOJAMOJO TURTO VALDYMO 2021-2025 METŲ STRATEGIJA**

**I SKYRIUS**

**BENDROSIOS NUOSTATOS**

1. Rokiškio rajono savivaldybės nekilnojamojo turto valdymo 2021-2025 metų strategijos tikslas – užtikrinti subalansuotą ir efektyvų Rokiškio rajono savivaldybės (toliau – Savivaldybė) nekilnojamojo turto (pastatų, patalpų, inžinerinių statinių ir kt.) valdymą, kuris įgalintų:

1.1. optimizuoti savivaldybės poreikius (vykdant savivaldybės funkcijas) atitinkantį turto kiekį, nustatyti turto dalį naudojamą veikloje (vykdant savivaldybės funkcijas ir nenaudojamą veikloje;

1.2. padėti įgyvendinti pagrindines savivaldybės plėtros kryptis, kurios būtų neatsiejamos nuo savivaldybės nekilnojamo turto valdymo krypčių;

* 1. efektyviai naudoti savivaldybės lėšas valdant savivaldybės nekilnojamąjį turtą.
1. Savivaldybės turto valdymą reglamentuoja Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, pagal kurį Savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina Savivaldybės taryba, o Savivaldybės institucijos, įstaigos ir organizacijos bei Savivaldybės valdomos įmonės Savivaldybės turtą valdo patikėjimo teise.
2. Savivaldybės nekilnojamasis turtas yra viena iš priemonių savivaldybės funkcijoms atlikti, tenkinti gyventojų poreikius, skatinti regiono ekonomiką. Šis turtas nėra savitikslis, jis turi būti valdomas vadovaujantis principais:
	1. visuomeninės naudos – savivaldybės turtas turi būti valdomas, naudojamas ir disponuojama juo rūpestingai, siekiant užtikrinti visuomenės interesų tenkinimą;
	2. efektyvumo – sprendimais, susijusiais su savivaldybės turto valdymu, naudojimu ir disponavimu juo, turi būti siekiama maksimalios naudos visuomenei;
	3. racionalumo – savivaldybės turtas turi būti tausojamas, nešvaistomas, racionaliai valdomas ir naudojamas;
	4. viešosios teisės – sandoriai dėl savivaldybės turto turi būti sudaromi tik teisės aktų, reglamentuojančių disponavimą savivaldybių turtu, nustatytais atvejais ir būdais.

**II. SKYRIUS**

**SAVIVALDYBĖS NEKILNOJAMOJO TURTO VALDYMO KRYPTYS**

1. Remiantis savivaldybės strateginiais dokumentais nustatomos šios savivaldybės nekilnojamojo turto pagrindinės valdymo kryptys:
	1. kaimo bendruomenių ir kitų NVO veiklos skatinimas – suteikti patalpas reikalingas kaimo bendruomenių ir kitų NVO veiklos vykdymui ir plėtrai;
	2. universalių daugiafunkcinių centrų (UDC) plėtra kaimo vietovėse – išnaudoti nenaudojamus savivaldybės pastatus UDC steigimui;
	3. kurti efektyvų ugdymo įstaigų tinklą – modernizuoti švietimo ir ugdymo paslaugas teikiančių įstaigų pastatus, gerinti infrastruktūrą;

4.4. sveikatos priežiūros paslaugas teikiančių įstaigų infrastruktūros gerinimas– modernizuoti ir rekonstruoti rajono sveikatos priežiūros įstaigų pastatus ir patalpas, neatitinkančias saugumo, higienos, technologinių ar energetinio efektyvumo reikalavimų;

4.5. socialines paslaugas teikiančių įstaigų infrastruktūros gerinimas - modernizuoti ir rekonstruoti socialines paslaugas teikiančių savivaldybės biudžetinių įstaigų pastatus ir patalpas, neatitinkančias saugumo, higienos, technologinių ar energetinio efektyvumo reikalavimų;

4.6. savivaldybės socialinio būsto fondo atnaujinimas ir plėtra – savivaldybės poreikius bei higienos, energetinio efektyvumo reikalavimus atitinkantis savivaldybės socialinio būsto fondas;

4.7. daugiafunkcės sporto salės statyba Rokiškyje – pastatyta daugiafunkcė sporto salė Taikos g. 21A, Rokiškyje;

4.8. įrengti atokvėpio kambarius – Savivaldybės bei kitose biudžetinėse įstaigose įrengti atokvėpio kambarius, kuriuose galėtų trumpam laikui pabūti nepilnamečiai vaikai bei su vaikais atėję klientai;

4.9. vandens tiekimo ir nuotekų (buitinių ir lietaus) tvarkymo tinklų inventorizacija ir įteisinimas, lietaus nuotekų surinkimo ir valymo infrastruktūros rekonstravimas ir įrengimas;

4.10. viešosios paskirties pastatų energetinio efektyvumo didinimas;

4.11. viešosios paskirties pastatų inventorizavimas ir įteisinimas;

4.12. vietinės reikšmės kelių (gatvių) ir jų statinių inventorizavimas ir įteisinimas, vietinės reikšmės kelių (gatvių), privažiavimų ir jų statinių atnaujinimas ir plėtra;

4.13. automobilių stovėjimo aikštelių tinklo atnaujinimas ir plėtra;

4.14. pėsčiųjų, dviračių ir kito bevariklio transporto takų, kelių ir kitos su tuo susijusios infrastruktūros įrengimas ir atnaujinimas;

4.15. nuoseklus bešeimininkių ir savivaldybei nuosavybės teise priklausančių avarinių pastatų ir statinių likvidavimo procesas;

4.16. sveikatingumo, sporto, vaikų žaidimo aikštelių, kitų sporto įrenginių įrengimas/ atnaujinimas ir plėtra;

4.17. kultūros paslaugas teikiančių savivaldybės įstaigų infrastruktūros gerinimas ir plėtra;

4.18. savivaldybei priklausančių kultūros paveldo objektų tvarkymas;

4.19. viešųjų erdvių atnaujinimas ir pritaikymas rekreacijos, kultūros ir kitiems poreikiams;

4.20. savivaldybės savarankiškosioms funkcijoms įgyvendinti skirto nekilnojamojo turto plėtra.

4.21. apšvietimo tinklų atnaujinimas ir plėtra.

**III SITUACIJOS ANALIZĖ[[1]](#footnote-2)**

1. Reikšmingiausia Savivaldybės ilgalaikio turto dalis yra nekilnojamasis turtas, kuris sudaro 83,3 proc. viso ilgalaikio savivaldybei nuosavybės teise priklausančio turto.

**1 pav.** Savivaldybės Ilgalaikio materialiojo turto sandara:

 Rokiškio rajono savivaldybėje 2019 metais[[2]](#footnote-3) buvo per 600 savivaldybės pastatų, patalpų ar jų dalių bei nekilnojamųjų kultūros vertybių, kuriuos valdė 32 turto valdytojai. Šių objektų plotas – 176 tūkst. kv. m, likutinė vertė – 23,5 mln. Eur, arba 25 proc. viso ilgalaikio materialaus turto.

Beveik trečdalis valdomų Savivaldybės nekilnojamojo turto vienetų yra gyvenamosios paskirties pastatai (30,5 proc.), daugiau nei kas penktas Savivaldybės nekilnojamojo turto objektas yra pagalbinio ūkio paskirties pastatas (22,9 proc.), kas dešimtas – garažų paskirties pastatas (9,9 proc.), kiek mažiau nei kas dešimtas – mokslo paskirties pastatas (8,1 proc.), po 2–6 proc. kultūros (6,3 proc.), sandėliavimo (3,4 proc.), gydymo (2,6 proc.), administracinės paskirties (3,0 proc.), kitos paskirties (4,5 proc.) pastatai, po kelis vienetus – kitos paskirties pastatai: sporto, poilsio, maitinimo, specialiosios paskirties, gamybos, pramonės, prekybos, paslaugų, transporto, kitos (ūkio) ir kitos (fermų) paskirties.

**2 pav.** Savivaldybės nekilnojamojo turto objektai pagal paskirtį:



Didžiausi pagal likutinę vertę yra švietimo, kultūros, gydymo įstaigų pastatai. Pvz. didžiausią likutinę vertę savivaldybėje turi Rokiškio baseino, Rokiškio kultūros namų, Kamajų A. Strazdo gimnazijos, Rokiškio ligoninės, kitų mokymo įstaigų pastatai (Pandėlio, Juozo Tumo Vaižganto, Juodupės gimnazijų, Obelių mokyklos, Juozo Tūbelio bei Senamiesčio progimnazijų, Pandėlio darželio, Panemunėlio mokyklos), Obelių savarankiško gyvenimo namų, Rokiškio poliklinikos pastatai.

Savivaldybės funkcijoms naudojama 118700 kv. m, arba 67,3 proc. visų plotų (įskaitant soc. būstą), 1741 kv. m, arba 1 proc. yra išnuomota (be soc. būsto), 30446 kv. m, arba 17,3 proc. perduota panaudos pagrindais ir 25525 kv. m, arba 14,4 proc. nenaudojama savivaldybės funkcijoms.

**3 pav.** Savivaldybės nekilnojamas turtas, proc.

 Atlikus savivaldybės nekilnojamojo turto valdymo, naudojimo ir disponavimo juo būklės analizę, nustatytos šios stiprybės, silpnybės, galimybės ir grėsmės, pagal kurias nustatomi šios strategijos tikslai, uždaviniai ir jų įgyvendinimo priemonės:

|  |  |
| --- | --- |
| Stiprybės | Silpnybės |
| Nekilnojamojo turto registre įregistruota didžioji dalis savivaldybei nuosavybės teise priklausančių pastatų, patalpų ir statinių.Savivaldybė sukaupė viešuose registruose įregistruoto savivaldybės nekilnojamojo turto sąrašą. | Savivaldybės turto valdytojai valdo jų funkcijoms atlikti nenaudojamą arba ne šioms funkcijoms atlikti naudojamą turto, o jo perdavimas neužtikrinamas.Sistemingai nenagrinėjamos savivaldybės nekilnojamojo turto valdymo ir naudojimo išlaidos.Dėl žemo vietovės pataisos koeficiento pajamos už nuomojamą savivaldybės turtą nepadengia su šio turto eksploatavimu susijusių sąnaudų.Nėra pakankamai informacijos apie infrastruktūros objektų būklę. |
| Galimybės | Grėsmės |
| Sudaryti teisines ir administracines sąlygas spręsti savivaldybės nekilnojamojo turto valdymo problemas.Sudaryti teisines ir administracines sąlygas įdiegti savivaldybės nekilnojamojo turto valdymo principus, leidžiančius mažinti šio turto išlaikymo sąnaudas.Įtraukti nenaudojamą Savivaldybės nekilnojamąjį turtą į Savivaldybės parduodamų objektų sąrašą arba pritaikyti savivaldybės funkcijoms.Įdiegti nekilnojamojo turto valdymo kontrolės sistemą. | Nenaudojamo, neremontuojamo savivaldybės nekilnojamojo turto būklė blogėja, turtas nuvertėja, tampa neparduotinu, didėja biudžeto lėšų poreikis avarinių statinių likvidavimui. |

**IV SKYRIUS**

**NEKILNOJAMOJO TURTO VALDYMO PROBLEMOS**

6. Pagrindinės Savivaldybės nekilnojamojo turto valdymo problemos yra šios:

6.1. Savivaldybė nei ekonominiu, nei visuomenės požiūriu nėra įvertinusi, kiek ir kokio nekilnojamojo turto reikia savivaldybės funkcijoms atlikti, kiek ir kokio turto galima perduoti panaudos tikslais ar išnuomoti, kiek nekilnojamojo turto objektų turi būti ateityje plėtojama, kad duotų didžiausią naudą savivaldybei, koks turtas yra nereikalingas.

6.2. Nevyksta konsultacijos su vietos bendruomenėmis nekilnojamojo turto valdymo klausimais

6.3. Savivaldybė turi nekilnojamojo turto, kuris yra nenaudojamas, o turto valdytojai vangiai sprendžia tokio turto tolesnio panaudojimo klausimus;

6.2. sistemingai nenagrinėjamos Savivaldybės nekilnojamojo turto valdymo, išlaikymo, kitos ūkinės išlaidos, dėl to nėra galimybės įvertinti nekilnojamojo turto valdymo ir naudojimo efektyvumo, nes nėra išlaidų ir pajamų duomenų pagal kiekvieną nekilnojamojo turto vienetą;

6.3. dalis turto neregistruota VĮ Registrų centro Nekilnojamojo turto registre (toliau – Nekilnojamojo turto registras); neišlikę dokumentai nuosavybės teisei įregistruoti;

6.5. seniūnijų (išskyrus Rokiškio miesto) teritorijose esantys socialiniai ir savivaldybės būstai yra stipriai nudėvėti, neatitinkantys bendrųjų higienos ir oraus gyvenimo sąlygų, nepatenkinamas socialinio būsto laukiančiųjų poreikis Rokiškio mieste.

**V SKYRIUS**

**STRATEGIJOS TIKSLAS IR UŽDAVINIAI**

1. Siekiant įgyvendinti šios strategijos tikslą – užtikrinti subalansuotą ir efektyvų Savivaldybės nekilnojamojo turto (pastatų, patalpų, inžinerinių statinių ir kt.) valdymą, kuris užtikrintų Savivaldybės funkcijoms įgyvendinti reikalingo turto kiekį ir padėtų įgyvendinti pagrindines Savivaldybės veiklos kryptis, bei atsižvelgiant į Savivaldybės strateginiame plėtros plane nustatytus tikslus bei identifikuotas turto valdymo, naudojimo ir disponavimo juo problemas iškeliami šie uždaviniai bei konkrečios priemonės:

| **Eil. Nr.** | **Priemonės pavadinimas** | **Pasiekimo indikatorius** | **Įgyvendinimo laikotarpis** | **Atsakinga institucija** |
| --- | --- | --- | --- | --- |
| **1.** | Savivaldybės nekilnojamojo turto optimizavimas atitinkantis poreikius vykdant savivaldybės funkcijas |
| 1.1. | Identifikuoti savivaldybės nekilnojamąjį turtą  | 99 proc. savivaldybei nuosavybės teise priklausančio turto įtraukta į duomenų bazę | 2021 | Rokiškio rajono savivaldybės administracija, seniūnijos, kiti subjektai valdantys savivaldybės turtą patikėjimo teise / pagal patikėjimo sutartis |
| 1. 2. | Atsakingai atlikti inventorizaciją | Identifikuotas įstaigų veiklai nereikalingą, nenaudojamas turtą, Sudarytas nenaudojamo savivaldybės turto sąrašas | 2021-2025 | Rokiškio rajono savivaldybės administracija, seniūnijos, kiti subjektai valdantys savivaldybės turtą patikėjimo teise / pagal patikėjimo sutartis |
| 1. 3. | Skatinti nenaudojamo / nereikalingo turto pardavimą  | Papildytas viešuose aukcionuose parduodamo savivaldybės turto sąrašasnuolat skelbiamas savivaldybės tinklapyje | 2021-2025 | Rokiškio rajono savivaldybės administracija |
| Kasmet paskelbiami 6 vieši nekilnojamojo turto aukcionai |
| 1. 4. | Likviduoti avarinės būklės parduoti netinkamą turtą | Sudarytas likviduotino nekilnojamojo turto veiksmų ir priemonių planas | 2021 | Rokiškio rajono savivaldybės administracija, seniūnijos, valdantys savivaldybės turtą patikėjimo teise / pagal patikėjimo sutartis |
| Likviduotų turto objektų skaičius | 2021-2025 |
| 1. 5 | Įteisinti savivaldybės turto nuosavybę | Sudarytas savivaldybės nuosavybės teise priklausančio registruotino nekilnojamojo turto įregistravimo Nekilnojamojo turto registre veiksmų ir priemonių planas | 2021-2025 | Rokiškio rajono savivaldybės administracija, seniūnijos, valdantys savivaldybės turtą patikėjimo teise/pagal patikėjimo sutartis |
| Įteisintų turto objektų skaičius | 2021-2025 |
| 1. 6 | Orias gyvenimo ir higienos sąlygas atitinkantis savivaldybės ir socialinio būsto fonas | Sumažinta avarinės būklės, senuose mediniuose namuose be patogumų / su daliniais patogumais esančių socialinių/ savivaldybės būstų skaičius | 2021-2025 | Rokiškio rajono savivaldybės administracija, seniūnijos |
| **2.** | Efektyvus (racionaliai naudojant lėšas) savivaldybės nekilnojamojo turto administravimas |
| 2.1. | Modernizuoti, atnaujinti viešuosius pastatus, siekiant optimizuoti energijos suvartojimą | Modernizuotų, atnaujintų viešųjų pastatų skaičius | 2021-2025 | Rokiškio rajono savivaldybės administracija, seniūnijos, valdantys savivaldybės turtą patikėjimo teise / pagal patikėjimo sutartis |
| 2.2. | Parengti ir įdiegti savivaldybės nekilnojamojo turto kontrolės sistemą, sudarančią sąlygas efektyviau ir racionaliau šį turtą prižiūrėti, naudoti bei valdyti | Parengta savivaldybei nuosavybės teise priklausančio turto valdymo, naudojimo ir disponavimo juo ataskaitos forma | 2021-2025 | Rokiškio rajono savivaldybės administracija |
| 2.3. | Vykdyti nekilnojamojo turto nuomos ir panaudos sutarčių stebėseną ir kontrolę | Atliktų nuomos / panaudos sutarčių kontrolės procedūrų skaičius | 2021-2025 | Rokiškio rajono savivaldybės administracija |
| 2.4. | Sukurti ir įdiegti centralizuotą nekilnojamojo turto valdymo informacinę sistemą, leidžiančią išsamiai analizuoti duomenis (įskaitant sąnaudas bei investicijas) apie savivaldybės nekilnojamąjį turtą | Įdiegta centralizuota nekilnojamojo turto valdymo informacinė sistema | 2025 | Rokiškio rajono savivaldybės administracija |
| **3.** | Savivaldybės nekilnojamojo turto ir turto valdymo procesų viešinimas |
| 3.1. | Konsultuotis su visuomene dėl kuo efektyvesnio savivaldybės nekilnojamojo turto, skirto visuomenės poreikiams tenkinti, panaudojimo | Pripažinus nekilnojamąjį turtą nereikalingu savivaldybės ar biudžetinių įstaigų veiklai – teisės aktų nustatyta tvarka sušaukta išplėstinių seniūnaičių sueigų, skaičius;pateiktų siūlymų Savivaldybės administracijos direktoriui ir turtu disponuojančiai Savivaldybės įstaigai skaičius | 2021-2025 | Rokiškio rajono savivaldybės administracija, seniūnijos |
| 3.2.  | Viešinti informaciją apie savivaldybės nekilnojamojo turto naudojimą | Savivaldybės tinklapyje viešinamas savivaldybės sudarytų nekilnojamo turto nuomos, panaudos, patikėjimo, pirkimo-pardavimo sutarčių sąrašas | 2021-2025 | Rokiškio rajono savivaldybės administracija |

**VI SKYRIUS**

**SIEKTINI REZULTATAI IR VERTINIMO KRITERIJAI**

7. Patobulinus nekilnojamojo turto valdymą ir išsprendus turto valdymo problemas bus galimybė pasiekti šiuos rezultatus:

7.1. sukaupta pakankamai informacijos turto valdymo analizei ir apibendrinimui atlikti, pajamoms ir išlaidoms prognozuoti;

7.2. Nekilnojamojo turto registre įregistruotas privalomas registruoti nekilnojamasis turtas;

7.3. viešuose aukcionuose parduotas nereikalingas ir nenaudojamas Savivaldybės funkcijoms vykdyti nekilnojamasis turtas;

7.4. modernizuoti viešieji pastatai, sumažintos nekilnojamojo turto išlaikymo išlaidos;

7.5. informacija apie Savivaldybei nuosavybės teise priklausantį parduodamą, nuomojamą ar perduotą naudotis nekilnojamąjį turtą bus prieinama visuomenei.

8. Šios strategijos įgyvendinimo stebėsenai atlikti nustatyti vertinimo kriterijai, tiesiogiai susiję su joje numatytu tikslu ir uždaviniais, leidžiančiais reguliariai vertinti pasiektą pažangą:

 8.1. Savivaldybei nuosavybės teise priklausančio naudojamo ir viso turto santykis, proc.

 dabartinė reikšmė (2020 m. ) – 67,3 procento;

siektina reikšmė (2023 m.) - 59 procentai;

siektina reikšmė (2025 m.) - 50 procentų.

8.2. Savivaldybės nekilnojamojo turto išlaikymo sąnaudų pokytis:

dabartinė reikšmė (2020 m. ) – 0 procentų;

siektina reikšmė (2023 m.) - 10 procentų;

siektina reikšmė (2025 m.) - 20 procentų.

**VII SKYRIUS**

**STRATEGIJOS ĮGYVENDINIMAS IR ATSKAITOMYBĖ**

9.  Strategijos tikslai, uždaviniai ir priemonės bus įgyvendinami rengiant ir įgyvendinant Savivaldybės strateginius veiklos planus ir (arba) Savivaldybės administracijos, biudžetinių, viešųjų įstaigų ir kitų subjektų valdančių savivaldybės turtą metinius veiklos planus.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO „ dėl Rokiškio rajono savivaldybei nuosavybės teise priklausančio NEKILNOJAMOJO turto valdymo STRATEGIJOS patvirtinimo** “ **AIŠKINAMASIS RAŠTAS**

2020 m. gruodžio 8 d.

Rokiškis

 **Parengto sprendimo projekto tikslai ir uždaviniai.**

 Patvirtinti Rokiškio rajono savivaldybės nekilnojamojo turto valdymo strategiją.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 40 punktas, Rokiškio rajono savivaldybės kontrolės ir audito tarnybos veiklos audito 2020 m. balandžio 14 d. ataskaitoje Nr. KAĮ-2 „Rokiškio rajono savivaldybės nekilnojamojo turto valdymas“ pateikta rekomendacija.

**Sprendimo projekto esmė.**

Rokiškio rajono savivaldybės kontrolės ir audito tarnyba veiklos audito 2020 m. balandžio 14 d. ataskaitoje Nr. KAĮ-2 „Rokiškio rajono savivaldybės nekilnojamojo turto valdymas“ pateikė rekomendaciją parengti ir patvirtinti ilgalaikę savivaldybės turto valdymo strategiją. Strategija parengta atsižvelgiant į rajono plėtros plane nustatytus tikslus ir audito metu nustatytas problemas. Strategijoje nustatyti konkretūs uždaviniai bei už vykdymą atsakingos įstaigos; nustatyti tikslų pasiekimo indikatoriai, bei įgyvendinimo stebėsenai atlikti nustatyti vertinimo kriterijai, tiesiogiai susiję su joje numatytais tikslais ir uždaviniais.

 **Galimos pasekmės, priėmus siūlomą tarybos sprendimo projektą:**

 **teigiamos** – padidės nekilnojamojo turto valdymo, naudojimo ir disponavimo efektyvumas;

 **neigiamos** – nenumatoma.

 **Kokia sprendimo nauda Rokiškio rajono gyventojams.**

 Sprendimas įgalins racionaliai tvarkyti savivaldybės turtą siekiant tenkinti viešuosius interesus.

 **Finansavimo šaltiniai ir lėšų poreikis**.

Strategija bus įgyvendinama atsižvelgiant į skirtas biudžeto lėšas.

 **Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

 **Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė

1. Analizei panaudoti Rokiškio rajono savivaldybės kontrolės ir audito tarnybos veiklos audito 2020 m. balandžio 14 d. ataskaitoje Nr. KAĮ-2 „Rokiškio rajono savivaldybės nekilnojamojo turto valdymas“ pateikti duomenys [↑](#footnote-ref-2)
2. 2019 m. birželio 30 d. įstaigų pateiktais duomenimis. [↑](#footnote-ref-3)